ระเบียบสภามหาวิทยาลัยราชภัฏสวนสุนันทาระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาวิทยาลัยพยาบาลและสุขภาพพ.ศ. ๒๕๔๙[๑] โดยที่เป็นการสมควรวางระเบียบว่าด้วยการจัดตั้งและดำเนินงานจัดการศึกษาวิทยาลัยพยาบาลและสุขภาพเพื่อให้การดำเนินงานของวิทยาลัยมีความคล่องตัว มีประสิทธิภาพสูงและสามารถบรรลุวัตถุประสงค์ในการจัดตั้งวิทยาลัยเพื่อการจัดการเรียน การสอน การวิจัย ให้บริการวิชาการ ทำนุบำรุงศิลปะและวัฒนธรรมอาศัยอำนาจตามความในมาตรา ๑๐ มาตรา ๑๘ (๒) (๓) (๔) และ (๑๒)แห่งพระราชบัญญัติมหาวิทยาลัยราชภัฏ พ.ศ. ๒๕๔๗ สภามหาวิทยาลัยราชภัฏสวนสุนันทาในคราวประชุมครั้งที่๑๕/๒๕๔๙ เมื่อวันที่ ๒๗ ธันวาคม ๒๕๔๙ จึงได้วางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาวิทยาลัยพยาบาลและสุขภาพ พ.ศ. ๒๕๔๙ข้อ ๒ระเบียบนี้ ให้ใช้บังคับตั้งแต่วันถัดจากวันประกาศเป็นต้นไปข้อ ๓บรรดาระเบียบ ข้อบังคับคำสั่งและประกาศอื่นใดในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้มหาวิทยาลัย หมายความว่า มหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาวิทยาลัย หมายความว่า วิทยาลัยพยาบาลและสุขภาพผู้อำนวยการ หมายความว่าผู้อำนวยการวิทยาลัยพยาบาลและสุขภาพรองผู้อำนวยการ หมายความว่ารองผู้อำนวยการวิทยาลัยพยาบาลและสุขภาพหัวหน้าสำนักงาน หมายความว่าหัวหน้าสำนักงานวิทยาลัยพยาบาลและสุขภาพพนักงานวิทยาลัย หมายความว่าพนักงานวิทยาลัยตามระเบียบนี้หลักสูตร หมายความว่า หลักสูตรที่วิทยาลัยเปิดสอนหรือหลักสูตรอื่นที่สภามหาวิทยาลัยอนุญาตประธานหลักสูตร หมายความว่าบุคคลที่ได้รับแต่งตั้งจากมหาวิทยาลัยให้พัฒนาและบริหารหลักสูตรที่วิทยาลัยเปิดสอนคณะกรรมการอำนวยการ หมายความว่าคณะกรรมการอำนวยการวิทยาลัยพยาบาลและสุขภาพข้อ ๕ให้อธิการบดีรักษาการตามระเบียบนี้ และมีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้อธิการบดีมีอำนาจวินิจฉัย ตีความหมวด ๑บททั่วไป ข้อ ๖ให้วิทยาลัยพยาบาลและสุขภาพแห่งมหาวิทยาลัยราชภัฏสวนสุนันทาที่จัดตั้งขึ้นตามระเบียบนี้มีชื่อเรียกเป็นภาษาอังกฤษว่าCOLLEGE OF NURSINGAND HEALTH, SUAN SUNANDHA RAJABHATUNIVERSITYข้อ ๗ให้วิทยาลัยเป็นหน่วยงานเพื่อการศึกษาและบริการวิชาการมีวัตถุประสงค์ในการผลิตบัณฑิต ส่งเสริมและสนับสนุนการวิจัยให้บริการวิชาการแก่ชุมชนและสังคม และทำนุบำรุงศิลปะและวัฒนธรรมข้อ ๘ให้วิทยาลัยเป็นหน่วยงานที่เรียกชื่ออย่างอื่นที่มีฐานะเทียบเท่าคณะตามมาตรา ๑๐ วรรคสอง แห่งพระราชบัญญัติมหาวิทยาลัยราชภัฏ พ.ศ. ๒๕๔๗หมวด ๒การจัดตั้งองค์กร ข้อ ๙ให้มีคณะกรรมการอำนวยการขึ้นคณะหนึ่ง ประกอบด้วย อธิการบดีเป็นประธาน และผู้ทรงคุณวุฒิจากภายในจำนวนไม่เกินสี่คนและภายนอกมหาวิทยาลัยจำนวนไม่เกินสี่คนเป็นกรรมการ ให้ผู้อำนวยการเป็นกรรมการและเลขานุการคณะกรรมการอำนวยการข้อ ๑๐ให้อธิการบดีเสนอสภามหาวิทยาลัยพิจารณาแต่งตั้งคณะกรรมการอำนวยการคณะกรรมการอำนวยการมีวาระการดำรงตำแหน่งคราวละสองปีข้อ ๑๑คณะกรรมการอำนวยการมีอำนาจและหน้าที่ ดังต่อไปนี้(๑)วางนโยบายและแผนงานของวิทยาลัยให้สอดคล้องกับแนวนโยบายของมหาวิทยาลัยและตามวัตถุประสงค์ในการจัดตั้งวิทยาลัย(๒)เสนอแนะแนวทางและสนับสนุนการจัดหาเงินทุนและแหล่งเงินทุนเพื่อให้วิทยาลัยดำเนินการได้ตามวัตถุประสงค์(๓)พิจารณาเสนองบประมาณของวิทยาลัยให้สภามหาวิทยาลัยอนุมัติ(๔)กำหนดแนวทางควบคุมและดูแลการบริหารงานของวิทยาลัย(๕)พิจารณาเสนอหลักสูตรการศึกษาของวิทยาลัยให้สภามหาวิทยาลัยอนุมัติ(๖)พิจารณาวางหลักเกณฑ์และให้ความเห็นต่ออธิการบดีในการบริหารงานบุคลากรของวิทยาลัย(๗)พิจารณาให้ความเห็นชอบในการเสนอแต่งตั้งและถอดถอนรองผู้อำนวยการ(๘)วางระเบียบและออกข้อบังคับทางการศึกษา การบริหารงาน การเงินและงบประมาณ การวิจัยหรือการให้บริการทางวิชาการของวิทยาลัยทั้งนี้ ระเบียบและข้อบังคับทางการศึกษาของวิทยาลัยจะต้องไม่ขัดหรือแย้งกับระเบียบข้อบังคับของสภามหาวิทยาลัย(๙)ตั้งอนุกรรมการ คณะบุคคลหรือบุคคลหนึ่งบุคคลใดเพื่อปฏิบัติงานตามที่คณะกรรมการอำนวยการมอบหมาย(๑๐)ปฏิบัติหน้าที่อื่นตามที่กำหนดไว้ในระเบียบนี้หรือตามที่ระเบียบหรือข้อบังคับอื่นกำหนดให้เป็นหน้าที่ของคณะกรรมการอำนวยการข้อ ๑๒ให้มีผู้อำนวยการเป็นผู้รับผิดชอบการบริหารงานของวิทยาลัยตามแนวทางและนโยบายที่คณะกรรมการอำนวยการกำหนดและอาจมีรองผู้อำนวยการตามจำนวนที่คณะกรรมการอำนวยการกำหนดเพื่อช่วยบริหารงานวิทยาลัยตามที่ผู้อำนวยการมอบหมายก็ได้ผู้อำนวยการมีฐานะเป็นผู้บังคับบัญชาของพนักงานวิทยาลัยส่วนการติดต่อประสานงานกับบุคคลภายนอก หรือหน่วยงานภายนอกให้เป็นไปตามที่อธิการบดีมอบหมายข้อ ๑๓ผู้อำนวยการให้แต่งตั้งจากบุคคลที่มีความรู้ความสามารถในทางการบริหารงานและมีคุณสมบัติวุฒิการศึกษาและประสบการณ์ตามที่สภาการพยาบาลและมหาวิทยาลัยกำหนดให้อธิการบดีเป็นผู้เสนอแต่งตั้งและถอดถอนผู้อำนวยการต่อสภามหาวิทยาลัยตามข้อเสนอของคณะกรรมการอำนวยการให้อธิการบดีแต่งตั้งรองผู้อำนวยการจากพนักงานวิทยาลัยโดยคำแนะนำของผู้อำนวยการจากผู้มีคุณสมบัติวุฒิการศึกษาและประสบการณ์ตามที่สภาการพยาบาลกำหนดและให้อธิการบดีมีอำนาจถอดถอนรองผู้อำนวยการโดยคำแนะนำของผู้อำนวยการผู้อำนวยการมีวาระการดำรงตำแหน่งสี่ปีและอาจได้รับการแต่งตั้งใหม่อีกได้เมื่อผู้อำนวยการพ้นจากตำแหน่งให้รองผู้อำนวยการพ้นจากตำแหน่งด้วยข้อ ๑๔ในกรณีที่ผู้ดำรงตำแหน่ง ผู้อำนวยการไม่อยู่ หรือไม่อาจปฏิบัติหน้าที่ได้หรือไม่มีผู้ดำรงตำแหน่ง ผู้อำนวยการ ให้อธิการบดีแต่งตั้งผู้รักษาราชการแทน แต่ ทั้งนี้ ต้องไม่เกินหนึ่งร้อยแปดสิบวันข้อ ๑๕อาจให้มีคณะกรรมการบริหารวิทยาลัยคณะหนึ่ง ประกอบด้วยผู้อำนวยการเป็นประธาน รองผู้อำนวยการ ประธานหลักสูตรที่เปิดสอนในวิทยาลัยเป็นกรรมการ และให้หัวหน้าสำนักงานเป็นเลขานุการให้ประธานกรรมการอำนวยการเป็นผู้แต่งตั้งคณะกรรมการบริหารวิทยาลัยหมวด ๓บุคลากร ข้อ ๑๖พนักงานวิทยาลัยแบ่งออกเป็นสามประเภท คือ ผู้บริหาร คณาจารย์ประจำวิทยาลัย และผู้ปฏิบัติงานสนับสนุนวิชาการข้อ ๑๗พนักงานวิทยาลัยมีฐานะเป็นลูกจ้างของวิทยาลัย และจะต้องปฏิบัติตามระเบียบ ข้อบังคับประกาศหรือคำสั่งของวิทยาลัย หรือระเบียบ ข้อบังคับที่คณะกรรมการอำนวยการกำหนด และระเบียบหรือข้อบังคับของมหาวิทยาลัยหรือของทางราชการที่กำหนดให้พนักงานวิทยาลัยต้องปฏิบัติตามให้อธิการบดีเป็นผู้ลงนามในคำสั่งจ้างพนักงานวิทยาลัยตามข้อเสนอของคณะกรรมการอำนวยการพนักงานวิทยาลัยจะได้รับค่าตอบแทนอย่างใดให้เป็นไปตามที่คณะกรรมการอำนวยการกำหนดข้อ ๑๘การสรรหาและการคัดเลือกบุคคลเข้าเป็นพนักงานวิทยาลัยให้เป็นไปตามหลักเกณฑ์และวิธีการที่คณะกรรมการอำนวยการกำหนดข้อ ๑๙ระยะเวลาการปฏิบัติงานของพนักงานวิทยาลัยคนใดให้เป็นไปตามที่อธิการบดีกำหนดในคำสั่งจ้าง ทั้งนี้ ตามข้อเสนอของคณะกรรมการอำนวยการการจ้างพนักงานวิทยาลัยคนใดเพื่อปฏิบัติงานให้แก่วิทยาลัยเป็นคราวแรกให้กำหนดระยะเวลาการจ้างไว้ไม่เกินสองปีให้อธิการบดีโดยข้อเสนอของคณะกรรมการอำนวยการกำหนดเงื่อนไขการจ้างภาระงานที่ต้องปฏิบัติในระหว่างการจ้างและหลักเกณฑ์การประเมินผลการปฏิบัติงานของพนักงานวิทยาลัยแต่ละประเภทโดยทำเป็นประกาศของมหาวิทยาลัยข้อ ๒๐ให้มีบัตรประจำตัวพนักงานวิทยาลัยตามหลักเกณฑ์และแบบที่มหาวิทยาลัยกำหนดข้อ ๒๑ให้วิทยาลัยดำเนินการให้พนักงานวิทยาลัยทุกคนมีฐานะเป็นผู้ประกันตนตามกฎหมายว่าด้วยการประกันสังคมของหน่วยงานมหาวิทยาลัยคณะกรรมการอำนวยการอาจกำหนดให้มีการประกันอุบัติเหตุการประกันชีวิตหรือจัดให้มีกองทุนสำรองเลี้ยงชีพ หรือจัดให้มีสวัสดิการอื่น ๆให้แก่พนักงานวิทยาลัยก็ได้ข้อ ๒๒พนักงานวิทยาลัยอาจถูกสั่งให้พ้นจากฐานะการเป็นพนักงานวิทยาลัยในระหว่างระยะเวลาจ้างหรือถูกสั่งลงโทษทางวินัยอื่นใดก็ได้ ทั้งนี้ ตามหลักเกณฑ์ที่กำหนดในประกาศมหาวิทยาลัยที่กำหนดหลักเกณฑ์ในการปฏิบัติงานและวินัยของพนักงานวิทยาลัยข้อ ๒๓ให้คณะกรรมการอำนวยการเสนอความเห็นต่ออธิการบดีในการออกประกาศมหาวิทยาลัยเพื่อกำหนดหลักเกณฑ์การปฏิบัติงานและวินัยของพนักงานวิทยาลัยหมวด ๔การบริหารงาน ส่วนที่ ๑การบริหารงานทั่วไป ข้อ ๒๔ให้ผู้อำนวยการเป็นผู้ดูแลรับผิดชอบการบริหารงานทั่วไปของวิทยาลัยและเป็นผู้บังคับบัญชาพนักงานวิทยาลัยให้ผู้อำนวยการเป็นผู้ติดต่อประสานงานกับหน่วยงานต่างๆ ในมหาวิทยาลัย และเป็นผู้ลงนามในบันทึก จดหมาย หรือเอกสารต่าง ๆ ของวิทยาลัยได้ส่วนการติดต่อบุคคลหรือหน่วยงานภายนอกมหาวิทยาลัยให้ปฏิบัติตามข้อ ๑๒ วรรคสองเว้นแต่อธิการบดีจะมีความเห็นเป็นอย่างอื่นข้อ ๒๕สัญญาหรือเอกสารอื่นใดที่จะมีผลเป็นการผูกพันมหาวิทยาลัยโดยส่วนรวมหรือโดยที่ลักษณะเป็นการเกี่ยวข้องกับการปฏิบัติราชการหรือที่จะมีผลเป็นการใช้อำนาจหน้าที่ของส่วนราชการ ให้นำเสนอต่ออธิการบดีเพื่อพิจารณาดำเนินการข้อ ๒๖อำนาจในการสั่งการ การอนุญาต การอนุมัติต่าง ๆ เกี่ยวกับตัวพนักงานวิทยาลัยให้เป็นอำนาจของผู้อำนวยการหรือผู้ที่ผู้อำนวยการมอบหมายโดยทำเป็นหนังสือ ทั้งนี้ เว้นแต่ที่มีระเบียบ ข้อบังคับหรือประกาศของมหาวิทยาลัย หรือระเบียบ ข้อบังคับของวิทยาลัยหรือหลักเกณฑ์ที่คณะกรรมการอำนวยการกำหนดระบุไว้เป็นอย่างอื่นอำนาจการสั่งการการอนุญาต การอนุมัติเกี่ยวกับตัวบุคคลผู้ดำรงตำแหน่งผู้อำนวยการให้เป็นอำนาจของอธิการบดีข้อ ๒๗ผู้อำนวยการอาจเสนอชื่อบุคคลที่มีคุณวุฒิและความรู้ความสามารถให้อธิการบดีแต่งตั้งเป็นที่ปรึกษาของคณะกรรมการบริหารวิทยาลัยเพื่อร่วมประชุมกับคณะกรรมการบริหารวิทยาลัยหรือให้คำปรึกษาหรือให้คำแนะนำในการบริหารงานของวิทยาลัยก็ได้ข้อ ๒๘ผู้อำนวยการ อาจเสนอมหาวิทยาลัยแต่งตั้งพนักงานวิทยาลัยคนหนึ่งเป็นหัวหน้าสำนักงานเพื่อทำหน้าที่ควบคุมดูแลการปฏิบัติงานของพนักงานวิทยาลัยและช่วยเหลือผู้อำนวยการในการปฏิบัติงานส่วนที่ ๒การบริหารงานทางวิชาการ ข้อ ๒๙นอกจากคณาจารย์ประจำวิทยาลัยแล้ว อาจารย์ผู้สอนอาจเป็นบุคคลที่ปฏิบัติการสอนในสาขาที่เกี่ยวข้องจากคณะต่างๆ ในมหาวิทยาลัยหรือผู้ทรงคุณวุฒิจากภายนอกมหาวิทยาลัยก็ได้ให้ผู้อำนวยการเสนอความเห็นชอบต่อคณะกรรมการอำนวยการในการออกประกาศวิทยาลัยเพื่อกำหนดหลักเกณฑ์การปฏิบัติงานและการแต่งตั้งอาจารย์ผู้สอนตามวรรคหนึ่งข้อ ๓๐ให้ผู้สำเร็จการศึกษาจากวิทยาลัยได้รับปริญญาจากมหาวิทยาลัยตามหลักเกณฑ์ที่สภามหาวิทยาลัยกำหนดชื่อปริญญาและอักษรย่อครุยวิทยฐานะ เข็มวิทยฐานะของผู้สำเร็จการศึกษาจากวิทยาลัย ให้เป็นไปตามที่กำหนดในพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยส่วนที่ ๓การจัดการศึกษา ข้อ ๓๑การพิจารณาให้ความเห็นชอบการเปิดสอนในหลักสูตรการศึกษาใดของวิทยาลัยหรือการแก้ไขปรับปรุงหลักสูตรการศึกษา เป็นอำนาจของสภามหาวิทยาลัยการปรับปรุงแก้ไขหลักสูตรการศึกษาที่ใช้อยู่จะต้องไม่ส่งผลกระทบในทางที่เป็นโทษแก่นักศึกษาที่ได้เข้าศึกษาในหลักสูตรดังกล่าวอยู่แล้วข้อ ๓๒หลักเกณฑ์การรับเข้าศึกษา การขึ้นทะเบียนการศึกษาการวัดผลการศึกษาหรือการดำเนินการอื่นใดเกี่ยวกับการศึกษาให้นำข้อบังคับสภามหาวิทยาลัยราชภัฏสวนสุนันทาว่าด้วยการศึกษามาบังคับใช้แก่วิทยาลัยโดยอนุโลมหมวด ๕งบประมาณและการเงิน ส่วนที่ ๑งบประมาณ ข้อ ๓๓ให้ผู้อำนวยการเป็นผู้รับผิดชอบจัดทำแผนงาน อัตราค่าจ้างอัตรากำลังและงบประมาณของวิทยาลัยและเสนอให้คณะกรรมการอำนวยการพิจารณาเพื่อเสนอขออนุมัติต่อสภามหาวิทยาลัยตามหลักเกณฑ์และวิธีการตามระเบียบสภามหาวิทยาลัยว่าด้วยการบริหารเงินรายได้ของมหาวิทยาลัยข้อ ๓๔การจัดทำแผนและงบประมาณวิทยาลัยให้กำหนดปีงบประมาณตามที่สภามหาวิทยาลัยกำหนดข้อ ๓๕การโอนหรือเปลี่ยนแปลงหมวดรายจ่าย นอกเหนือจากหมวดค่าตอบแทนค่าใช้สอยและค่าวัสดุซึ่งถัวจ่ายได้ ให้สามารถโอนหรือเปลี่ยนแปลงได้โดยความเห็นชอบของอธิการบดี แต่ ทั้งนี้ต้องไม่เกินจำนวนเงินที่ระบุไว้ในงบประมาณรายจ่ายประจำปีข้อ ๓๖ในกรณีที่เกิดความจำ เป็นต้องใช้จ่ายโดยไม่ตั้งงบประมาณเพื่อการนั้นไว้ ให้ผู้อำนวยการจัดทำงบประมาณรายจ่ายเพิ่มเติมและเสนอให้คณะกรรมการอำนวยการพิจารณาเพื่อเสนอขออนุมัติต่อสภามหาวิทยาลัยส่วนที่ ๒การเงิน ข้อ ๓๗ให้วิทยาลัยมีรายได้ ดังต่อไปนี้(๑)เงินค่าหน่วยกิต ค่าธรรมเนียมการศึกษา และค่าธรรมเนียมอื่นๆ(๒)เงินอุดหนุนจากแหล่งเงินทุนภายนอก(๓)เงินหรือทรัพย์สินที่มีผู้บริจาคให้แก่วิทยาลัย(๔)รายได้หรือผลประโยชน์จากเงินทุนสะสม(๕)เงินรายได้จากการให้บริการทางวิชาการ(๖)เงินอุดหนุนจากมหาวิทยาลัย(๗)รายได้หรือผลประโยชน์อื่น ๆข้อ ๓๘รายได้ของวิทยาลัยจะต้องจัดการเพื่อประโยชน์ของวิทยาลัยภายในกรอบของวัตถุประสงค์ของการจัดตั้งวิทยาลัยและวัตถุประสงค์ของมหาวิทยาลัยเงินและทรัพย์สินที่มีผู้บริจาคจะต้องดำเนินการตามเงื่อนไขของผู้บริจาคและตามวัตถุประสงค์ของการจัดตั้งวิทยาลัยและวัตถุประสงค์ของมหาวิทยาลัยข้อ ๓๙ให้ผู้อำนวยการเป็นผู้รับผิดชอบจัดเก็บเงินรายได้โดยมีหลักฐานการรับเงินตามที่มหาวิทยาลัยกำหนดข้อ ๔๐เงินรายได้ประเภทต่าง ๆ ของวิทยาลัยให้นำฝากธนาคารพาณิชย์ที่ได้รับความเห็นชอบจากสภามหาวิทยาลัยโดยให้นำฝากในวันนั้นหรืออย่างช้าในวันทำการถัดไปเงินรายได้ทุกประเภทจะหักไว้ใช้จ่ายเพื่อการใดก่อนนำฝากมิได้ข้อ ๔๑ให้วิทยาลัยมีรายจ่ายประเภทต่าง ๆ ดังนี้(๑)รายจ่ายเพื่อการเรียน การสอน(๒)รายจ่ายเพื่อการบริหารงานของวิทยาลัย(๓)รายจ่ายเพื่อการวิจัย(๔)รายจ่ายเพื่อพัฒนาบุคลากรและพัฒนาวิชาการ(๕)รายจ่ายเพื่อเป็นทุนการศึกษา(๖)รายจ่ายเพื่อเป็นการบริการทางวิชาการแก่สังคม และส่งเสริมศิลปวัฒนธรรม(๗)รายจ่ายเพื่อเป็นเงินบำรุงมหาวิทยาลัย ตามที่มหาวิทยาลัยกำหนด(๘)รายจ่ายตามวัตถุประสงค์ของผู้บริจาค(๙)รายจ่ายอื่นใดตามวัตถุประสงค์ของวิทยาลัยที่คณะกรรมการอำนวยการเห็นชอบเงินรายได้ของวิทยาลัยที่เหลือจากการใช้จ่ายตามวรรคหนึ่งให้มหาวิทยาลัยนำไปใช้ตามวัตถุประสงค์ของวิทยาลัยเท่านั้นข้อ ๔๒ผู้อำนวยการมีอำนาจอนุมัติการสั่งซื้อ สั่งจ้างหรือก่อหนี้ผูกพันได้ตามวงเงิน แผนงานและงบประมาณที่ได้รับอนุมัติไว้แล้วแต่ไม่เกินวงเงินสูงสุดที่คณะกรรมการอำนวยการกำหนด ทั้งนี้เว้นแต่ในการอนุมัติจ่ายเงินเดือนหรือค่าจ้างให้มีอำนาจสั่งจ่ายได้ตามจำนวนและอัตราที่คณะกรรมการอำนวยการได้ให้ความเห็นชอบไว้ข้อ ๔๓การจ่ายเงินทุกรายการให้จ่ายเป็นเช็คขีดคร่อมระบุชื่อผู้รับเงินโดยเฉพาะ ทั้งนี้ เว้นแต่กรณีที่มีความจำเป็นต้องจ่ายเป็นเงินสดการสั่งจ่ายเช็คให้อธิการบดีหรือบุคคลใดบุคคลหนึ่งที่อธิการบดีมอบหมายลงลายมือชื่อสั่งจ่ายร่วมกับผู้อำนวยการหรือรองผู้อำนวยการคนใดคนหนึ่งที่คณะกรรมการอำนวยการกำหนดข้อ ๔๔ห้ามมิให้จ่ายเงินของวิทยาลัยเป็นเงินยืม เว้นแต่การยืมเงินทดรองจ่ายเพื่อการปฏิบัติงานตามแผนงานและโครงการของวิทยาลัยข้อ ๔๕อัตราการจัดเก็บค่าธรรมเนียมต่าง ๆ ประเภทและอัตราการจ่ายเงินค่าตอบแทน วงเงินสูงสุดที่ผู้อำนวยการมีอำนาจสั่งจ่ายจำนวนเงินหมุนเวียนที่มีได้ให้ผู้อำนวยการโดยความเห็นชอบของคณะกรรมการอำนวยการนำเสนอต่ออธิการบดีเพื่อกำหนดเป็นประกาศของวิทยาลัยแล้วแจ้งให้สภามหาวิทยาลัยทราบหมวด ๖การตรวจสอบและควบคุม ข้อ ๔๖ให้กำหนดตัวบุคลากรผู้รับผิดชอบการเงินของวิทยาลัยแยกต่างหากจากบุคลากรทางด้านงบประมาณและบัญชีข้อ ๔๗ ให้ผู้อำนวยการเป็นผู้รับผิดชอบและควบคุมดูแลให้มีการทำบัญชีของวิทยาลัยที่ถูกต้อง โดยใช้หลักการบัญชีที่รับรองโดยทั่วไปและให้มีการเก็บหลักฐานการลงบัญชีไว้ในที่ปลอดภัย มิให้สูญหายหรือเสียหายได้ข้อ ๔๘ให้ผู้อำนวยการเป็นผู้รับผิดชอบและควบคุมดูแลให้มีการจัดทำรายงานการเงินซึ่งแสดงผลการดำเนินงานและฐานะการเงินตามหลักการบัญชีที่รับรองโดยทั่วไปเพื่อเสนอต่อคณะกรรมการอำนวยการและกองคลัง สำนักงานอธิการบดี เป็นประจำทุกเดือนภายในวันที่ยี่สิบของเดือนถัดไป และประจำไตรมาส ภายในยี่สิบวันเมื่อครบกำหนดและประจำปีภายในหกสิบวันที่เมื่อครบกำหนดให้คณะกรรมการอำนวยการเสนอรายงานการเงินประจำปีให้อธิการบดีทราบให้ผู้อำนวยการรับผิดชอบจัดทำรายงานผลการดำเนินงานของวิทยาลัยเสนอต่ออธิการบดีเพื่อรายงานให้สภามหาวิทยาลัยทราบเมื่อสิ้นสุดแต่ละปีการศึกษาหรือตามที่ได้รับแจ้งจากสภามหาวิทยาลัยข้อ ๔๙ให้คณะกรรมการอำนวยการแต่งตั้งผู้สอบบัญชีรับอนุญาตทำหน้าที่ตรวจสอบรายงานการเงินประจำปีของวิทยาลัยและให้รายงานการตรวจสอบต่อคณะกรรมการอำนวยการภายในหกสิบวันนับแต่รายงานการเงินแล้วเสร็จรายงานการเงินที่ผู้สอบบัญชีตรวจสอบและรับรองงบแล้วให้นำเสนออธิการบดีเพื่อรายงานให้สภามหาวิทยาลัยทราบโดยเร็วบทเฉพาะกาล ข้อ ๕๐ในวาระแรก ให้อธิการบดีแต่งตั้งบุคคลเพื่อทำหน้าที่ในตำแหน่งผู้อำนวยการและคณะกรรมการอำนวยการ เพื่อทำหน้าที่ตามที่กำหนดไว้ในระเบียบนี้ ทั้งนี้ต้องไม่เกินเก้าสิบวันนับแต่วันที่ระเบียบนี้ใช้บังคับประกาศ ณ วันที่ ๒๗ธันวาคม พ.ศ. ๒๕๔๙กร ทัพพะรังสีนายกสภามหาวิทยาลัยราชภัฏสวนสุนันทาหมายเหตุ :-ด้วยมหาวิทยาลัยราชภัฏสวนสุนันทาเห็นสมควรจัดตั้งวิทยาลัยพยาบาลและสุขภาพเพื่อผลิตบุคลากรทางด้านพยาบาลและด้านสุขภาพในการทำหน้าที่ให้บริการด้านการรักษาพยาบาลด้านสุขภาพอนามัยแก่บุคคลครอบครัวและชุมชน ในหน่วยงานที่เป็นสถานพยาบาลต่าง ๆ ทั้งภาครัฐและภาคเอกชนรวมถึงหน่วยงานด้านสุขภาพที่เกี่ยวข้องซึ่งจะเป็นการช่วยแก้ปัญหาความขาดแคลนพยาบาลและบุคลากรด้านสุขภาพอนามัยสนองตอบตามนโยบายของประเทศชาติดังนั้น เพื่อให้มีการจัดตั้งวิทยาลัยพยาบาลและสุขภาพที่สามารถบริหารและจัดการการศึกษาได้อย่างคล่องตัวและมีประสิทธิภาพสามารถพัฒนาระบบบริหารและการจัดการเป็นของตนเองภายใต้การบริหารและการกำหนดนโยบายโดยสภามหาวิทยาลัยราชภัฏสวนสุนันทา และให้เป็นไปตามที่กำหนดในข้อบังคับของสภาการพยาบาลว่าด้วยการรับรองสถาบันการศึกษา วิชาการพยาบาลและการผดุงครรภ์ จึงจำเป็นต้องวางระเบียบนี้ปริญสินีย์/ผู้จัดทำ๒๗ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๔/ตอนที่ ๑๗ ง/หน้า ๓๐/๒๒ กุมภาพันธ์ ๒๕๕๐